**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 02 /12/2021**

**Αριθμ. Πρωτ.: 22608**

**ΑΠΟΣΠΑΣΜΑ**

**Από το πρακτικό της αριθμ. 36ης /2021 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 332**

**Λήψη απόφασης για σύναψη δημόσιας σύμβασης παροχής υπηρεσιών καθαρισμού του ποταμού «Έρκυνα».**

Στη Λιβαδειά σήμερα 30η Νοεμβρίου 2021 ημέρα Τρίτη , ώρα 13.30 συνεδρίασε με τηλεδιάσκεψη η Οικονομική Επιτροπή Δήμου Λεβαδέων – βάσει των διατάξεων : ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 22274/26-11-2021 έγγραφη πρόσκληση του Προέδρου της (Δημάρχου Λεβαδέων)

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα ( 9) μελών ήταν παρόντα οκτώ (8) εκ των οποίων και ένα αναπληρωματικό μέλος , ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης – Πρόεδρος 1 Καλογρηάς Αθανάσιος

2.Σαγιάννης Μιχαήλ(αναπλ/κό μέλος) 2.Παπαϊωάννου Λουκάς

3. Νταντούμη Ιωάννα(αποχή στο 3ο Θ.Η.Δ.)

4. Καράβα Χρυσοβαλάντου - Βασιλική Αν και είχαν νόμιμα προσκληθεί

5. Μερτζάνης Κωνσταντίνος

6.Καπλάνης Κωνσταντίνος

7. Μπράλιος Νικόλαος

8. Καραμάνης Δημήτριος (αποχώρησε στο 7ο Θ.Η.Δ.)

Ο Πρόεδρος της Οικονομικής Επιτροπής εισηγούμενος το 11ο θέμα της ημερήσιας διάταξης έθεσε υπόψη των μελών το με αριθ. πρωτ. 21569/16-11-2021 έγγραφο της Δ/νσης Περιβάλλοντος ,Καθαριότητας & Πρασίνου του Δήμου Λεβαδέων στο οποίο αναφέρονται τα παρακάτω:

*Τα τμήματα Καθαριότητας & Ανακύκλωσης και**Περιβάλλοντος, Πρασίνου & Πολιτικής Προστασίας του Δήμου Λεβαδέων είναι επιφορτισμένα με τις ανάγκες καθαριότητας του Δήμου σε επίπεδο συλλογής και μεταφοράς αστικών αποβλήτων, υλικών ανακύκλωσης, καθώς και με την καθαριότητα και την συντήρηση του πρασίνου των κοινόχρηστων χώρων όλου του Καλλικρατικού Δήμου Λεβαδέων.*

*Επίσης προκύπτει η ανάγκη καθαρισμού του ποταμού της Έρκυνας από χώματα, λάσπες, πέτρες, φερτά υλικά, καλάμια, αποψίλωση των χόρτων, κοπή αυτοφυών φυτών και δένδρων αλλά και η καθημερινή απομάκρυνση των σκουπιδιών που συσσωρεύονται από την ανεξέλεγκτη ρίψη τους εντός της κοίτης και στις παρόχθιες ζώνες.*

*Για την πραγματοποίηση των εργασιών καθαρισμού της κοίτης και των παρόχθιων περιοχών του ποταμού σε ξηρό έδαφος ή παρουσία υδάτων είναι αναγκαία η χρήση ειδικών μηχανημάτων και εξειδικευμένου και έμπειρου προσωπικού υπό την επίβλεψη εξειδικευμένου επόπτη που θα συντονίζει τις εργασίες.*

*Μέρος του προσωπικού θα μπορούσε να εξειδικευτεί στην πραγματοποίηση και την επίβλεψη των παραπάνω εργασιών. Όμως το υπάρχον προσωπικό, με ειδικότητα εργατών καθαριότητας ανέρχεται σε είκοσι (20) άτομα, τα οποία δεν επαρκούν για την καθημερινή αποκομιδή των απορριμμάτων (συνοδοί απορριμματοφόρων) και τον καθαρισμό των κοινόχρηστων χώρων (οδοκαθαριστές). Επίσης στην υπηρεσία πρασίνου υπηρετούν πέντε (5) υπάλληλοι, τέσσερις (4) δενδροκόμοι – κηπουροί και ένας (1) εργάτης κήπων, οι οποίοι απασχολούνται στην καθημερινή συντήρηση των χώρων πρασίνου όλου του Δήμου.*

*Ο καθαρισμός της κοίτης του ποταμού «Έρκυνα» από χώματα, μπάζα και άλλα φερτά υλικά θα γίνει με τη χρήση χωματουργικών μηχανημάτων (περιστρεφόμενου εκσκαφέα, φορτωτή τύπου BOBCAT) κινούμενων στις όχθες ή στην κοίτη του ποταμού, σε ξηρό έδαφος ή παρουσία υδάτων.*

*Ο καθημερινός καθαρισμός της κοίτης του ποταμού αλλά και των παρόχθιων ζωνών από απορρίμματα, κλαδιά, φύλλα κ.λπ., όπως και η αποψίλωση των χόρτων, η κοπή αυτοφυών φυτών και δένδρων θα πραγματοποιείται χειρωνακτικά από εξειδικευμένο και έμπειρο εργατικό προσωπικό, το οποίο θα εργάζεται σε ξηρό έδαφος ή παρουσία υδάτων.*

*Η περιοχή παρέμβασης έχει μήκος περίπου 1.600 μέτρα με πλάτος που κυμαίνεται από 5 μέχρι και 30 μέτρα και περιλαμβάνει την περιοχή από τις πηγές της Κρύας (πρώην Ξενίας) μέχρι και την οδό Ρούμελης.*

*Η εκτέλεση των παραπάνω εργασιών σε ξηρό έδαφος ή παρουσία υδάτων δεν μπορεί να πραγματοποιηθεί με τη χρήση ιδίων μέσων του Δήμου μας, γιατί αφενός ο Δήμος δεν διαθέτει τα απαραίτητα χωματουργικά μηχανήματα, αφετέρου το ελλιπές υπάρχον εργατικό προσωπικό δεν διαθέτει τη απαραίτητη εξειδίκευση και εμπειρία για την πραγματοποίηση τέτοιου είδους εργασιών και είναι απασχολημένο με τη διεκπεραίωση των καθημερινών αναγκών της Διεύθυνσης.*

*Για την κάλυψη της δαπάνης υπάρχει εγγεγραμμένη πίστωση ύψους 35.900,00 ευρώ στον Κ.Α. 20.6117.006 του προϋπολογισμού του Δήμου οικονομικού έτους 2021. Η σύμβαση παροχής υπηρεσιών καθαρισμού του ποταμού «Έρκυνα» θα έχει διάρκεια ένα έτος και θα αρχίζει από την υπογραφή της.*

*Λαμβάνοντας υπόψη όλα τα ανωτέρω και:*

* *την παρ. 1 του άρθρου 61 του ν. 3979/2011, όπως τροποποιήθηκε με το άρθρο 57 του ν. 4795/2021, όπου ορίζονται τα εξής:*

*«Η οικονομική επιτροπή, μπορεί κατά την κρίση της, να αποφασίζει για τη σύναψη και ανάθεση δημόσιας σύμβασης, σύμφωνα με τις διατάξεις του ν. 4412/2016 (Α’ 147) για την εκτέλεση συγκεκριμένων υπηρεσιών συλλογής και μεταφοράς στερεών αποβλήτων και ανακυκλώσιμων υλικών, καθαριότητας κοινόχρηστων χώρων και δημοτικών κτιρίων, συντήρησης χώρων πρασίνου, ηλεκτροφωτισμού, καθώς και ταφής και ανακομιδής νεκρών, εφόσον οι σχετικές πιστώσεις είναι εγγεγραμμένες στον προϋπολογισμό. Με την ως άνω απόφαση της οικονομικής επιτροπής, καθορίζονται ιδίως, το αντικείμενο των παρεχόμενων υπηρεσιών, η διάρκεια και η περιοχή, εντός της οποίας αυτές παρέχονται».*

***Καλείται η Οικονομική Επιτροπή να αποφασίσει***

1. *Περί αδυναμίας εκτέλεσης των παρακάτω αναφερόμενων υπηρεσιών καθαρισμού του ποταμού «Έρκυνα» με ιδία μέσα του Δήμου:*

*Α. Καθαρισμός της κοίτης του ποταμού «Έρκυνα» από χώματα, μπάζα και άλλα φερτά υλικά με τη χρήση χωματουργικών μηχανημάτων (περιστρεφόμενου εκσκαφέα, φορτωτή τύπου BOBCAT) κινούμενων στις όχθες ή στην κοίτη του ποταμού, σε ξηρό έδαφος ή παρουσία υδάτων.*

*Β. Καθημερινός καθαρισμός της κοίτης του ποταμού αλλά και των παρόχθιων ζωνών από απορρίμματα, κλαδιά, φύλλα κ.λπ., όπως και αποψίλωση των χόρτων, κοπή αυτοφυών φυτών και δένδρων που θα πραγματοποιείται χειρωνακτικά από εξειδικευμένο και έμπειρο εργατικό προσωπικό, το οποίο θα εργάζεται σε ξηρό έδαφος ή παρουσία υδάτων.*

1. *Για την έγκριση ανάθεσης σε τρίτο των παραπάνω αναφερόμενων υπηρεσιών καθαρισμού του ποταμού «Έρκυνα» με τη χρήση χωματουργικών μηχανημάτων και εργατικού προσωπικού και τη σύναψη δημόσιας σύμβασης σύμφωνα με τις διατάξεις του ν. 4412/2016 όπως έχουν τροποποιηθεί με αυτές του ν. 4782/2021.*
2. *Για τον καθορισμό της περιοχής εκτέλεσης των παραπάνω αναφερόμενων υπηρεσιών καθαρισμού του ποταμού «Έρκυνα», η οποία ξεκινάει από τις πηγές της Κρύας (πρώην «Ξενία») και καταλήγει στην οδό Ρούμελης.*
3. *Για τον ορισμό της χρονικής ισχύος της δημόσιας σύμβασης, η οποία αρχίζει από την υπογραφή της και διαρκεί ένα έτος.*

Ακολούθησε διαλογική συζήτηση μεταξύ των μελών της Οικονομικής Επιτροπής και αφού πήρε το λόγο ο κ. Καπλάνης Κωνσταντίνος στην τοποθέτησή του συμφώνησε με την αναγκαιότητα παροχής υπηρεσιών καθαρισμού του ποταμού «΄Ερκυνα» , ωστόσο διατηρεί επιφυλάξεις καθότι δεν υπάρχει τεχνική μελέτη που να αποτυπώνει με σαφήνεια τις παρεμβάσεις και για το λόγο αυτό θα ψηφίσει ΛΕΥΚΟ.

Στη συνέχεια ο κ. Μπράλιος Νικόλαος εξέφρασε την πολιτική του αντίθεση στην ανάθεση υπηρεσιών καθαρισμού σε τρίτους και δήλωσε ότι θα ψηφίσει ΚΑΤΑ.

Η Οικονομική Επιτροπή λαμβάνοντας υπόψη :

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

- Την παρ. 1 του άρθρου 61 του ν. 3979/2011, όπως τροποποιήθηκε με το άρθρο 57 του ν. 4795/2021

- Το με αριθ. πρωτ. 21569/16-11-2021 έγγραφο της Δ/νσης Περιβάλλοντος ,Καθαριότητας & Πρασίνου του Δήμου Λεβαδέων

-την από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

-τις με αριθμ. πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) και 20930/31-3-2020 (ΑΔΑ: 6ΩΠΥ46ΜΤΛ6-50Ψ) εγκυκλίους του Υπουργείου Εσωτερικών

-Την παρ. 3 της υπ΄αριθμ. ΔΙΔΑΔ/Φ69/133/οικ.20764/7-11-2020 εγκυκλίου του ΥΠ.ΕΣ. (ΑΔΑ: Ψ48Γ46ΜΤΛ6-ΛΣΡ) «Μέτρα & ρυθμίσεις στο πλαίσιο της ανάγκης περιορισμού της διασποράς του κορωνοϊου»

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

--Την παρ. 2 της Εγκυκλίου ΥΠ.ΕΣ 93/2019 ( ΑΔΑ : ΩΓ88465ΧΘ7-ΘΙΡ) σύμφωνα με την οποία : “.Αν κάποιο μέλος του συμβουλίου ή της επιτροπής αρνηθεί ψήφο ή δώσει λευκή ψήφο, λογίζεται ως παρόν μόνο για την ύπαρξη της απαρτίας και η ψήφος του δεν υπολογίζεται στον σχηματισμό της απαιτούμενης πλειοψηφίας καθώς δεν προσμετράται ούτε στις θετικές ούτε στις αρνητικές ψήφους.”

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

1. Διαπιστώνει την αδυναμία εκτέλεσης των παρακάτω αναφερόμενων υπηρεσιών καθαρισμού του ποταμού «Έρκυνα» με ιδία μέσα του Δήμου:

Α. Καθαρισμός της κοίτης του ποταμού «Έρκυνα» από χώματα, μπάζα και άλλα φερτά υλικά με τη χρήση χωματουργικών μηχανημάτων (περιστρεφόμενου εκσκαφέα, φορτωτή τύπου BOBCAT) κινούμενων στις όχθες ή στην κοίτη του ποταμού, σε ξηρό έδαφος ή παρουσία υδάτων.

Β. Καθημερινός καθαρισμός της κοίτης του ποταμού αλλά και των παρόχθιων ζωνών από απορρίμματα, κλαδιά, φύλλα κ.λπ., όπως και αποψίλωση των χόρτων, κοπή αυτοφυών φυτών και δένδρων που θα πραγματοποιείται χειρωνακτικά από εξειδικευμένο και έμπειρο εργατικό προσωπικό, το οποίο θα εργάζεται σε ξηρό έδαφος ή παρουσία υδάτων.

1. Εγκρίνει την ανάθεση σε τρίτο των παραπάνω αναφερόμενων υπηρεσιών καθαρισμού του ποταμού «Έρκυνα» με τη χρήση χωματουργικών μηχανημάτων και εργατικού προσωπικού και τη σύναψη δημόσιας σύμβασης σύμφωνα με τις διατάξεις του ν. 4412/2016 όπως έχουν τροποποιηθεί με αυτές του ν. 4782/2021.
2. Καθορίζει την περιοχή εκτέλεσης των παραπάνω αναφερόμενων υπηρεσιών καθαρισμού του ποταμού «Έρκυνα», η οποία ξεκινάει από τις πηγές της Κρύας (πρώην «Ξενία») και καταλήγει στην οδό Ρούμελης.
3. Ορίζει την χρονική ισχύ της δημόσιας σύμβασης, η οποία αρχίζει από την υπογραφή της και διαρκεί ένα έτος.

Στην ανωτέρω απόφαση ψήφισαν ΛΕΥΚΟ ο κ. Καπλάνης Κωνσταντίνος και ΚΑΤΑ ο κ. Μπράλιος Νικόλαος για τους λόγους που αναφέρονται στο εισηγητικό μέρος της παρούσας.

**Η απόφαση πήρε αριθμό 332/2021.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 02 -12-2021

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1.Σαγιάννης Μιχαήλ

2. Νταντούμη Ιωάννα

3. Kαράβα Χρυσοβαλάντου – Βασιλική ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6. Μπράλιος Νικόλαος